text: Telefon-kæde får butikstyve til at gå udenom Hedensted
  13 april 2016 kl. 06.52
  I Hedensted har byens forretninger succes med en telefonkæde, der alarmerer de handlende, hvis der er mistanke om, at butikstyve er på spil.
  Butikstyve er uvelkomne i alle byer. I Hedensted har de succes med at holde tyvene ude af både byen og dens butikker. Opskriften er et hurtigt og effektivt alarmeringssystem via en telefonkæde mellem byens forretninger.
  Når mistænkelige personer spottes i en butik eller i bybilledet, så spredes advarslen via telefonkæden.
  - Jeg tror faktisk, at tyvene holder sig væk, da de efterhånden kender til vores telefonkæde - og derfor går udenom vores by, siger boghandler Gitte Andersen, der er formand for Hedensted Handelsforening.
  